Derek Prince'i Teenistus
Iisraeli koht Jumala eesmärkides
1. osa
Nüüd teeme nagu alati: tunnistame.
Siis jagan teile Sõna.
Tunnistus on otseselt seotud mu sõnumiga teile.
See on võetud Ps 33:8-12:
"Kartku Issandat kogu ilmamaa, tema ees värisegu
kõik maailma elanikud!
Sest tema ütles, ja nõnda see sai; tema käskis, ja see tuli esile.
Issand ajab nurja paganate nõu, ta teeb tühjaks rahvaste mõtted.
Issanda nõu püsib igavesti, tema südame mõtted põlvest põlve.
Õnnis on rahvas, kelle Jumal on Issand,
rahvas, kelle tema on valinud enesele pärisosaks."
See on mu tänase sõnumi teema.
Rahvas, kelle Jumal valis endale pärandiks.
Räägin Iisraeli kohast Jumala eesmärkides.
Usun, et see sõnum on väga tähtis nii usklike kui uskmatute jaoks.
Paljud uskmatud ei pruugi seda kuulda.
Palun, et see jõuaks nende südamesse, kes usuvad Piiblisse ja Issandasse.
Kui räägin Iisraelist, siis räägin rahvast, kes põlvneb
Aabrahamist, Iisakist ja Jaakobist, keda hiljem kutsutakse juutideks.
Et anda aimu Iisraeli tähtsusest
Jumala eesmärkides, toon mõned faktid.
Nimi "Iisrael" või "iisraellane" esineb Vanas Testamendis üle 2500 korra.
Uues Testamendis esineb see 79 korda.
Seda ei kasutata kordagi, et kirjeldada Kogudust.
Iisrael ja Kogudus on eri asjad.
Soovin tutvustada ühte raamatut. See puudutab seda teemat.
Selle nimi on "Prohvetlikud saatused". See ei olnud algselt raamatu pealkiri.
Kirjastajad USA-s muutsid selle.
Algselt oli raamatu pealkiri: "Iisraeli saatus ja Kogudus"
Uues Testamendis ilmub sõna "Iisrael" või "iisraellane" 79 korda.
Mitte kordagi ei kirjelda see Kogudust.
See on viga, mis on hiilinud Kogudusse, mis on põhjustanud lõputut segadust.
Ja on mõned inimesed eemale viinud Jumala eesmärkidest.
Sõna 'juut' esineb 84 korda Vanas Testamendis ja
192 korda Uues Testamendis.
Sõna 'kristlane' esineb ainult 3 korda Uues Testamendis.
Kui nimi "Ameerika" või "Suurbritannia" esineks üle 2500 x Vanas Testamendis
ja 79 korda Uues Testamendis, usun, et nõustuksime, et see on ilmne:
Et me ei mõista täielikult Piiblit,
kui me ei mõista, mida Jumal mõtleb
'Ameerika' või 'Suurbritannia' all või antud juhul 'Iisraeli' all.
Mõistmine, milline on Iisraeli koht Jumala eesmärkides, on hädavajalik
igale kristlasele, kes soovib olla kooskõlas Jumala eesmärkidega.
Ja soovib mõista, mis maailmas toimub.
Sest olles sajandeid tähelepanuta, on Iisrael praegu maailma
tähelepanu keskmes.
Sellel on oma põhjus.
Selle läbi viib Jumal ellu oma eesmärke,
mida soovin ka siin teile selgitada.
Kõigepealt mõned kirjakohad, mis kinnitavad,
et Iisrael on üks unikaalne rahvas.
Teist sellist rahvast ei ole.
Igaks juhuks mainin, et mõistaksite:
Ma ei ole juut, olen pagan. 1Aj 17:21 Taavet palvetab ja ütleb:
"Ja kes on nagu sinu rahvas Iisrael, ainus rahvas maa peal,
keda Jumal ise on käinud enesele rahvaks lunastamas?"
Teisisõnu, maa peal on ainus rahvas, kelle Jumal endale rahvaks lunastas.
See rahvas on Iisrael.
Kui Jumal tõi juudi rahva, Iisraeli, Egiptusest välja, Siinai mäe juurde,
ja andis neile 10 käsku ja Seaduse, siis Ta rääkis neile Moosese läbi
oma eesmärkidest. 2 Ms 19:5-6 ütleb Ta Iisraelile:
"Ja kui te nüüd tõesti kuulate minu häält ja peate minu lepingut,
siis te olete minu omand (aare) kõigi rahvaste hulgast,
sest minu päralt on kogu maailm.
Te olete mulle preestrite kuningriigiks ja pühaks rahvaks."
Seal on kolm väidet Iisraeli kohta: Eriline aare kõigi rahvaste hulgast,
preestrite kuningriik ja püha rahvas.
Ma ei usu, et need eesmärgid on täidetud. Usun, et kurat võib
aeglustada neid eesmärke. Kuid ta ei saa neid hoida juhtumast.
Usun, et iga Jumala eesmärk Piiblis, mis käib Iisraeli kohta,
saab täpselt täidetud.
Kirjas roomlastele annab Paulus rea omadusi, mis eristavad juute
kõigist teistest.
Rm 3:1,2 "Mis on siis juudil erilist või mis kasu on ümberlõikamisest?"
Juutide tunnusest.
"Jah, on palju ja mitmel moel. Esmalt juba see, et juutide kätte
on usaldatud Jumala sõnumid." See on fakt juudi rahva kohta,
mis teeb nad unikaalseks.
Kogu Jumala ilmutus Pühakirjas on jõudnud meieni ainult
ühe rahva kaudu - juudi rahva.
Juudi rahvata ei oleks meil mingit kirjutatud ilmutust Jumala Sõnast.
Ma ei usu, et Jumal tahtis, et juudid lihtsalt omaksid Pühakirja.
Ta plaanis, et nad kannaksid hoolt Jumala Sõna eest - võtaksid vastu,
hoiaksid seda ja annaksid edasi kõigile teistele rahvastele.
Üks juut mõistis oma vastutust - see oli apostel Paulus.
Ta ütles Rm 1:14-15:
"Ma olen nii kreeklaste kui umbkeelsete, nii tarkade kui rumalate võlglane.
Seepärast olen valmis ka teile, Roomas asuvaile, kuulutama evangeeliumi."
Paulus mõistis, vastupidiselt oma paljudele vendadele,
et ta on majapidaja ja ta vastutab, mis ta selle majapidamisega teeb.
Paulus ütles, et ta on kõigi rahvaste võlglane ning
ta on valmis viima Jumala Sõna kõigi rahvasteni, mis tema võimuses.
Siis Rm 9. peatükis mainib Paulus juudi rahva 8 unikaalset omadust.
Rm 9:4-5: "Kes on iisraellased, kelle päralt on lapseõigus ja kirkus
ja lepingud ja seadustik ja jumalateenistus ja tõotused,"
6 asja, mis on antud ainult juudi rahvale. Lisaks veel 2 omadust:
"Kelle päralt on esiisad ja kelle seast Kristus on ihu poolest."
Seega on kokku 8 omadust, mis eristab juudi rahvast kõigist teistest.
Neile kuulub lapseõigus, kirkus - Jumala ilmutatud ligiolu,
lepingud, mis Jumal tegi, seaduse andmine, jumalateenistus
ja Jumala tõotused. Lisaks: Neist pärinevad esiisad ning
üle kõige, neist pärineb Messias. Vahel arvame, et Jeesus sai juudiks
ainult 33 aastaks, aga see ei ole nii.
Teda samastatakse igavikuliselt ja unikaalselt juudi rahvaga.
Ilm 5 Johannes nuttis, sest ei olnud kedagi, kes võiks avada rullraamatu.
Salm 5 ütleb aga:
"Siis üks vanemaist ütles mulle: "Ära nuta! Ennäe, lõvi Juuda
suguharust, Taaveti juur, tema on võitnud, tema võib avada
raamatu ja selle seitse pitserit!"
Seega igavikus, kaua pärast oma maist elu tuntakse Jeesust
Juuda suguharu lõvina.
Teda samastatakse igavesti Juudi rahvaga.
Ja viimane väide Jeesuselt endalt Samaaria naisele kaevul. Jh 4:22
Ta ütleb naisele: "Teie, samaarlased, kummardate, mida te ei tea,
meie, juudid, kummardame,mida me teame, sest pääste tuleb juutidelt."
3 sõna täis tohutut ilmutust: Pääste tuleb juutidelt.
Kui poleks kunagi olnud juudi rahvast, siis ei oleks esiisasid,
ei oleks apostleid ega prohveteid, ei oleks olnud Uut Testamenti,
mis veelgi, ei oleks olnud Päästjat.
Seega kõik, mis on päästes, on antud meile ainult ühe rahva -
juudi rahva kaudu.
Kõik teised rahvad, k.a ameeriklased, britid jt., on juudi rahva ees võlgu,
mida pole võimalik tasa teha ega kunagi tagasi maksta.
Suur ajaloo tragöödia on aga, et siiani oleme tagasimaksmise asemel
võlga mitmekordselt suurendanud.
Mitmeid sajandeid, alates u 4. saj tänaseni, on kogudus - need, kes
kutsuvad end kristlasteks, olnud peamised antisemitismi algatajad.
Kui räägid mõne juudiga ja ei tea tema tausta ja ta paistab
ettevaatlik kristluse suhtes, siis tea, et ta mäletab 16 sajandit kestnud
julma, kurja, eelarvamustega religioosset antisemitismi, mis on
süüdi sadade tuhandete juutide surmas, piinamises ja häbistamises.
Lihtsalt hoia see meeles.
Ühes oma raamatus ütlen, et kogudus külvas antisemitismi seemneid
ja natsid lõikasid selle vilja.
See on ajalooline fakt.
Natside antisemitism - sügav juutide vihkamine,
ei oleks iialgi saanud juhtuda, kui ei oleks külvatud seemneid.
Euroopas mitmeid sajandeid, ja ütlen seda kahetsusega,
oli üks juhtivaid antisemitiste Martin Luther.
Kui kirjutasin oma raamatu "Viimane sõna Lähis-Ida kohta",
tahtsin tsiteerida tema väiteid juutide kohta, kuid need olid nii
kohutavad, labased, et keeldusin neid trükki andmast.
Seega on meil võlg, mida oleme suurendanud palju, palju kordi.
Viimase 40-50 a. jooksul, alates Iisraeli riigi loomisest, on Jumal,
ma usun, andnud paganarahvastele võimaluse teha midagi selle võla
tasumise suhtes. Kahjuks on väga vähesed seda võimalust kasutanud.
Räägime sellest hiljem veel.
Nüüd tahan välja tuua veel ühe Juudi rahva unikaalse omaduse,
mis täielikult eristab neid kõigist teistest rahvastest.
See on järgmine: kogu nende ajalugu kuulutati ette prohveteeringutes
enne, kui need sündmused juhtusid.
Nimetan kokku 16 prohveteeringut Iisraeli saatuse ja tuleviku kohta.
Toon välja, et 13 neist on juba täitunud. Seega jääb ainult
3 veel, mis peavad täituma.
Mõned inimesed arvavad, et kui usume Iisraeli saatusesse, siis oleme
fanaatikud või ebaloogilised või mõistmatud. Ma ei arva nii.
Kui 13 prohveteeringut 16-st on täitunud, siis ei ole ebaratsionaalne
arvata, et ka 3 ülejäänut täituvad.
Ei tunne end kuidagi intellektuaalselt alaväärsemana inimestest, kes
keelduvad uskumast Iisraeli saatust.
Usun, et loogika on nende saatuse poolel.
Nimetan need prohvetlikud sündmused ja mainin ära ka kirjakohad, kuid
aja tõttu me neid praegu ei vaata.
Kõigepealt Egiptuse orjapõlve kuulutati ette Aabrahamile 1 Ms 15. ptk.
Samas kohas ennustati ka nende suurest vabastusest Egiptusest
suure varandusega. Kolmandaks, Jumal
ennustas Aabrahamile samal korral, et tema järglased vallutavad Kaanani.
Kõik on ette kuulutatud 1 Ms 15. ptk. Kõik on täpselt nii ka täide läinud.
5 Ms 32. ptk. kuulutab Mooses ette, et kui nad jõuavad tõotatud maale,
hakkavad nad kummardama ebajumalaid.
See juhtus täpselt nii.
Ta kuulutas ka, et jumalateenistuse keskmeks saab Jeruusalemm.
Läks täpselt nii.
Prohvet Amos ennustas, et Põhja-Iisrael vallutatakse ja orjastatakse
Assüüria poolt. See läks täpselt nii.
Jeremija ja teised prohvetid ennustasid, et lõunariik või Juuda
võetakse vangi Paabeli poolt.
Läks täpselt täide. Saalomon ja teised
ennustasid esimese templi hävinemist. See tempel, mille ta ise ehitas.
Läks täpselt täide. Jesaja ja teised
ennustasid, et ainult väike hulk juute naaseb Paabeli vangistusest.
Läks täpselt nii. Mt 24. ja Luuka 19. ptk.
Jeesus ennustab teise templi täielikku hävinemist.
Läks täpselt täide 70. a. 3 Ms ja Hs rmt.
teistes kirjakohtades ennustasid prohvetid, et juudid
pillutatakse kõigi rahvaste sekka.
Täpselt täitunud. Nad ennustasid, et olles hajutatud rahvaste sekka,
kiusatakse neid taga ja rõhutakse.
Täpselt täitunud. Nad ennustasid ka, et neid kogutakse uuesti kokku
kõigi rahvaste seast. Sel sajandil
on juudid üle 100 erineva rahva seast pöördunud tagasi maale, mille Jumal
andis Aabrahamile ja tema järglastele.
Arvan, et me ei mõista tegelikult, kui suure imega on tegemist.
Nad olid 19 sajandit hajutatud kõikvõimaliku surve all, et nad
loobuksid oma identiteedist, kuid nad keeldusid.
Mu esimene naine oli taanlane ja ta mainis mitmeid kordi, et kui
hajutaksid taanlased kõigi rahvaste sekka ja tuleksid 200 a. pärast tagasi,
siis ei leiaks sa ühtegi taanlast. Nad oleksid kõik teistega segunenud.
Juudid olid aga hajutatud 19 sajandit ja nad ei loobunud oma identiteedist.
Kuigi see läks neile tihti maksma kõik.
Nüüd vaatame 3 prohveteeringut, mis ei ole veel täitunud.
Rahvad kogunevad Jeruusalemma vastu. Arvan, et vaatame seda Sk 12:2-3.
Issand räägib ja Ta ütleb: "Vaata, ma teen Jeruusalemma
uimastuskarikaks kõigile ümberkaudseile rahvaile,
ja see pannakse ka Juuda peale Jeruusalemma ahistamises."
Mis rahvad on Iisraeli ümberkaudsed rahvad? -Araablased.
"Ja sel päeval teen ma Jeruusalemma tõstekiviks kõigile rahvaile..."
Siit laieneb see kõigile rahvaile.
"Kõik, kes seda tõstavad, rebestavad endid; ja kõik maa paganad
kogunevad tema vastu."
Ja see võib väga lihtsalt juhtuda. See võib juhtuda mõne kuuga.
ÜRO põhikirjas on kirjas otsus teha Jeruusalemm rahvusvaheliseks linnaks.
Nad võivad igal hetkel otsustada seda jõuga ellu viia.
Sk 14 ütleb Issand Jeuuralemma kohta: "Vaata, Issanda päev tuleb ja sinult
võetud saak jagatakse su keskel. Sest ma kogun kõik paganad sõdima
Jeruusalemma vastu; linn vallutatakse kojad rüüstatakse,
naised vägistatakse ja pool linna läheb vangi; aga ülejäänud
rahvast ei hävitata linnast."
Sellise organisatsiooni nagu ÜRO olemasolu, mis tõesti väidetavalt
esindab kõiki rahvaid, muudab nende sõnade täidemineku väga lihtsaks.
Järgmine suur sündmus, mis on ettekuulutatud ja
pole veel täitunud, on Messia üleloomulik ilmumine juudi rahvale.
See on kirjas Sk 12:10: "Ja ma valan Taaveti soo peale ja
Jeruusalemma elanike peale kaastunde ja anumise vaimu;
siis nad vaatavad sellele, kelle nad läbi pistsid..."
See on hämmastav kirjakoht.
Sest see on Jumal, kes räägib ja siin öeldakse: siis nad vaatavad
sellele, kelle nad läbi pistsid.
"...ja kaeblevad tema pärast, nagu kaeveldakse ainsa lapse pärast,
ja nutavad tema pärast kibedasti, nagu nutetakse kibedasti
esmasündinu pärast."
Jumal ütleb, et ajaloos tuleb hetk, kus Püha Vaim üleloomulikult ilmutab
juudi rahvale nende Messiat, keda nad on 19 sajandit tõrjunud.
Ja veel üks täitumata kirjakoht: Messia tagasitulek aus Sk 14:3-5:
"Siis läheb Issand välja ja sõdib nende paganate vastu nagu
oma võitluspäeval, lahingupäeval."
Need on need rahvad, kes on kogunenud Jeruusalemma ümber.
"Sel päeval seisavad ta jalad Õlimäel, mis on Jeruusalemma ees ida pool;
ja Õlimägi lõhkeb keskelt pooleks, idast läände väga suureks oruks,
sest pool mäge vajub põhja poole ja teine pool lõuna poole."
Veetsin oma viimase ajateenistuse aasta Briti sõjaväes just selles kohas.
See on minu jaoks nii elav, mäletan igat pisiasja.
Sealne maastik vastab täpselt sellele kirjeldusele. Siis ta jätkab:
"Ja te põgenete siis mu mägede oru kaudu,
sest mägede org ulatub Aasalini; te põgenete, nõnda kui te põgenesite
maavärisemise eest Juuda kuninga Ussija päevil.
Ja Issand, minu Jumal, tuleb ja kõik pühad koos temaga."
See kuulutab Issanda Jeesuse tulekut nähtavas aus ja väes koos pühadega.
See kuulutab, et Ta jalad seisavad Õlimäel, mis on templist ida pool.
Kui Ta jalad seisavad Õlimäel, lõhestab maavärin selle pooleks.
Pool mäge vajub põhja poole, Scopuse mäe poole; pool mäge
lõuna poole, Õlimäe poole.
Ja sinna tekib väga suur org, Ida poole Jeruusalemma linnast.
See kirjeldus vastab nii täpselt sealsele topograafiale, et
seda on võimatu vaimulikult selgitada või üritada seostada millegi muuga.
Te mäletate ingleid, kes rääkisid jüngritega pärast seda, kui nad
nägid Jeesust taevasse tõusmas ja pilvedes lahkumas. Nad ütlesid:
"See Jeesus tuleb samal kombel, nagu te nägite teda minemas."
Ta läks pilvedes ja naaseb pilvedes.
Ta lahkus Õlimäelt; Ta tuleb tagasi Õlimäele.
Seega 3 prohveteeringut ei ole 16-st veel täitunud.
Minu matemaatika kohaselt teeb see 81%.
Tõlge: Riina Karik